Diari Oficial de la Generalitat Valenciana


Sumari del DOGV 5396, del 27-11-2006 (2006/12082)

Informació pública del compte de liquidació definitiva de la unitat d'execució 05-UE-T, delimitada per l'avinguda del Mar, Camí Caminàs i propietats particulars.
-----------------------------------------------------------------------------------------------------------------------------------------------------------------

### Dades del document

Número de DOGV
:   5396

Data del DOGV
:   27-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12058


Organisme emissor
:   Ajuntament de Castelló de la Plana

Tipus de document
:   Anunci

Informació pública del compte de liquidació definitiva de la unitat d'execució 05-UE-T, delimitada per l'avinguda del Mar, Camí Caminàs i propietats particulars. [2006/M12810]  
La Junta de Govern Local de l'Ajuntament de Castelló de la Plana, en sessió duta a terme en data 22 de setembre de 2006, va adoptar el següent acord:  
«En data 25 de maig de 2000 l'Ajuntament en Ple va acordar aprovar el programa d'actuació integrada de la unitat d'execució 05-UE-T, delimitada per l'avinguda del Mar, Camí Caminàs i propietats particulars i adjudicar la seua execució a la mercantil Calviga, SA.  
El 22 de febrer de 2002 la Comissió de Govern va aprovar el projecte de reparcel·lació dels terrenys de l'esmentada unitat d'execució, en què figura amb un compte de liquidació provisional amb un total de càrregues previstes de 517.652.757 pessetes (3.940.716,35 €).  
En data 11 de novembre de 2005 es van rebre amb caràcter definitiu les obres d'urbanització de la unitat d'execució 05-UE-T i en data 27 d'octubre de 2005 l'Ajuntament en Ple va acordar tornar a Calviga, SA la quantitat de 57.379,59 euros depositats per a respondre de l'execució del programa.  
En data 16 de novembre de 2005 la mercantil Calviga, SA va presentar el compte de liquidació definitiva del projecte de reparcel·lació de la unitat d'execució 05-UE-T amb un total de càrregues de 156.392.857 pessetes (3.940.716,35 €), i el va exposar al públic als efectes previstos en la llei, en el periòdic El Mundo de 2 de desembre de 2005, Butlletí Oficial de la Província de Castelló de 24 de desembre de 2005 i Diari Oficial de la Generalitat de 13 de gener de 2006, amb notificació a les persones interessades, sense que consten reclamacions.  
El 22 de maig de 2006 el Servei Municipal de Recaptació emet un informe de què es desprén que la mercantil Calviga, SA no té pendent de pagament cap deute de naturalesa tributària.  
No consta en l'expedient recurs o acte pendent que supose la modificació del compte presentat, la qual cosa s'ajusta als conceptes que es van preveure com a càrregues en el programa d'actuació aprovat, per la qual cosa escau aprovar el compte de liquidació definitiva presentada.  
L'article 128 i següents del Reglament de Gestió Urbanística estableixen que la liquidació definitiva de la reparcel·lació tindrà lloc quan concloga la urbanització de la unitat que s'ha reparcel·lat i, en tot cas, abans que transcórreguen cinc anys des de l'acord d'aprovació de la reparcel·lació.  
Per tot això, vistos els preceptes mencionats i l'informe de l'arquitecte municipal en cap de l'Agència de Desenvolupament Urbanístic i de l'assessora jurídica de Planejament i Gestió, s'acorda:  
1) Aprovar el compte de liquidació definitiu de la unitat d'execució 05-UE-T, per un import de 238.443.565 pessetes (3.940.716,35 €).   
2) Traslladar aquest acord a les persones interessades, a l'urbanitzador, al Registre de la Propietat i a la Conselleria de Territori i Habitatge.»  
Contra l'acte que es publica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat Contenciós Administratiu de Castelló dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per Llei Orgànica 19/2003, de 23 de desembre). En ambdós casos, el termini es computarà des de l'endemà de la publicació en el butlletí del present anunci.  
Castelló de la Plana, 4 d'octubre de 2006.. L'alcalde: Alberto Fabra Part.